Document ID: 31996R1952

ΚΑΝΟΝΙΣΜΟΣ (ΕΚ) αριθ. 1952/96 ΤΟΥ ΣΥΜΒΟΥΛΙΟΥ της 7ης Οκτωβρίου 1996 για την τέταρτη τροποποίηση του κανονισμού (ΕΚ) αριθ. 3074/95, περί καθορισμού, για ορισμένα αποθέματα ιχθύων και ομάδες αποθεμάτων ιχθύων, των συνολικών επιτρεπομένων αλιευμάτων (TAC) για το 1996, καθώς και ορισμένων όρων υπό τους οποίους είναι δυνατό να αλιεύονται
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3760/92 του Συμβουλίου, της 20ής Δεκεμβρίου 1992, για τη θέσπιση κοινοτικού συστήματος για την αλιεία και την υδατοκαλλιέργεια (1), και ιδίως το άρθρο 8 παράγραφος 4,
την πρόταση της Επιτροπής,
Εκτιμώντας:
ότι, σύμφωνα με το άρθρο 8 παράγραφος 4 του κανονισμού (ΕΟΚ) αριθ. 3760/92, το Συμβούλιο καθορίζει τα συνολικά επιτρεπόμενα αλιεύματα (TAC) για κάθε τύπο αλιείας ή ομάδα τύπων αλιείας 7
ότι ο κανονισμός (ΕΚ) αριθ. 3074/95 (2) καθορίζει για ορισμένα αλιευτικά αποθέματα και ομάδες αλιευτικών αποθεμάτων τα TAC 1996 καθώς και ορισμένους όρους υπό τους οποίους είναι δυνατό να αλιεύονται 7
ότι, στο πλαίσιο των διμερών διαβουλεύσεων για τα αμοιβαία αλιευτικά δικαιώματα μεταξύ της Κοινότητας και της Νορβηγίας το κοινοτικό μερίδιο για τη χωματίδα Βόρειας Θάλασσα αυξήθηκε, όπως αυξήθηκε επίσης και η ποσότητα του TAC Νορβηγίας για το προσφυγάκι στις περιοχές Vb (ζώνη ΕΚ), VI και VII 7
ότι, στο πλαίσιο των διμερών διαβουλεύσεων για τα αμοιβαία αλιευτικά δικαιώματα μεταξύ της Κοινότητας και της Πολωνίας, το κοινοτικό μερίδιο για τον μπακαλιάρο Βαλτικής μειώθηκε 7
ότι ο κανονισμός (ΕΚ) αριθ. 3074/95 του Συμβουλίου θα πρέπει να τροποποιηθεί αναλόγως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι πίνακες που εμφαίνονται στο παράρτημα του παρόντος κανονισμού αντικαθιστούν τους οικείους πίνακες του παραρτήματος του κανονισμού (ΕΚ) αριθ. 3074/95.
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 7 Οκτωβρίου 1996.

Labels: 6